HU Az Európai Unió Hivatalos Lapja C 154/6

Tagállami összefoglaló adatok a Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról és a 70/2001/EK rendelet módosításáról szóló 1857/2006/EK bizottsági rendelet alapján nyújtott állami támogatásokról

2009/C 154/05

Támogatás sz.: XA 49/09

Tagállam: Spanyolország

Régió: Comunidad Valenciana

A támogatási program megnevezése vagy az egyedi támogatásban részesülő vállalkozás neve: Ayuda nacional por superficie a los frutos de cáscara

Jogalap: Real Decreto 1612/2008 de 3 de octubre sobre aplicación de los pagos directos a la agricultura y la ganadería

Borrador de la Orden de 23 de enero de 2009. de la Consellera de Agricultura, Pesca y Alimentación sobre cuestiones generales aplicables al régimen de ayudas agroambientales e indemnización compensatoria y régimen aplicable al pago único y otras pagos directos a la agricultura y ganadería en el ámbito de la Comunitat Valenciana y de aprobación de las bases reguladoras de ayudas de pago único y otras ayudas directas.

Borrador Resolución de 26 de enero de 2009. de la Directora de la Agencia Valenciana de Fomento y Garantia Agraria mediante la que se establece la convocatoria del procedimiento para la concesión de subvenciones a través de la solicitud única vinculadas al regimen de pago único, otras ayudas directas a la agricultura y la ganaderia, ayudas agroambientales y de indemnización compensatoria para el año 2009.

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 2 928 440 EUR az SE 83 000 támogatási keretből

A támogatás maximális intenzitása: Az 1782/2003/EK rendelet 87. cikkének (1) bekezdésében említett nemzeti támogatás felső határának 50 %-át Valencia tartományi önkormányzata állja. A határ 120,75 EUR hektáronként évente.

A végrehajtás időpontja: Attól a naptól kezdődően, hogy az Európai Bizottság Mezőgazdasági és Vidékfejlesztési Főigazgatóságának internetes oldalain közzétették a mentességi kérelem jegyzékszámát.

A támogatási program vagy egyedi támogatás nyújtásának időtartama: egy év.

A támogatás célja: Az 1857/2006/EK rendelet 17. cikke b) pontjának megfelelően a héjas gyümölcsök termeléséhez nyújtott közösségi területalapú támogatás kiegészítése.

Az érintett ágazat(ok): A héjas gyümölcsök azon termelői, akik a 2008. augusztus 6-i 800/2008/EK bizottsági rendelet I. melléklete értelmében kis- vagy középvállalkozónak minősülnek.

A támogatást nyújtó hatóság neve és címe:

Agencia Valenciana de Fomento y Garantía Agraria C/Amadeo de Saboya, no 2 Valência ESPAÑA

Internetcím: http://www.agricultura.gva.es/especiales/ayudas_agrarias/pdf/FRUTOS%20CASCARA.pdf

Támogatás sz.: XA 50/09

Tagállam: Hollandia

Régió: Provincie Noord-Brabant

A támogatási program megnevezése vagy az egyedi támogatásban részesülő vállalkozás neve: Model voor een gemeentelijke Subsidieverordening duurzaamheidsinvesteringen agrarische bedrijven in landbouwontwikkelingsgebieden

Jogalap: Algemene wet bestuursrecht, titel 4.2

Gemeentewet, artikelen 108 lid 1, 147 lid 1 en 149

az 1857/2006/EK rendelet 4. cikke

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A támogatási programban várhatóan Észak-Brabant 10–20 települése vesz részt, egyenként legfeljebb 1,6 millió EUR összeg rendelkezésre bocsátásával. A programban részt vevő települések (indikatív):

Alphen-Chaam

Baarle-Nassau

Bladel

Boekel

Deurne

Dongen

Eersel

Gemert-Bakel

Haaren

Heeze-Leende

Hilvarenbeek

Landerd

Mill en Sint Hubert

Sint Anthonis

Uden

Az érintett települések által a program keretében eszközölt kiadások teljes összege a tervek szerint 2009-től 2013 végéig 24 millió EUR-t tesz ki.

A támogatás maximális intenzitása: A program keretében támogatás nyújtható az alábbi célokat megvalósító beruházásokra:

A program keretében esetleges kiegészítő támogatás nyújtható az alábbi beruházásokra:

Az a) és b) pontba tartozó beruházások kizárólag olyan további fejlesztéseket jelentenek, amelyek a hatályos (közösségi) rendelkezéseknél szigorúbb előírások megvalósításához szükségesek, és a támogatás intenzitása legfeljebb 60 %, ha azonban a beruházások a termelési kapacitás növekedését eredményezik, a támogatás intenzitása legfeljebb 40 % lehet. Ezek a beruházások megfelelnek az 1857/2006/EK rendelet 4. cikke (2) bekezdése e) pontjának, valamint 4. cikke (3) bekezdése d) pontjának.

A c) és d) pontba tartozó beruházások támogatása legfeljebb 40 % lehet. A c) pontba tartozó beruházások (tájképi minőség) megfelelnek az 1857/2006/EK rendelet 4. cikke (2) bekezdése b) pontjának, valamint 4. cikke (3) bekezdése c) pontjának (gazdasági épületek minőségének javítása). A d) pontba tartozó beruházások (energiatakarékosság) megfelelnek az 1857/2006/EK rendelet 4. cikke (2) bekezdése b) pontjának, valamint 4. cikke (3) bekezdése a) pontjának (termelési költségek csökkentése).

A nyújtható támogatás teljes összege a beruházás időszakát átfogó három pénzügyi évből álló időtartam során nem haladhatja meg üzemenként a 400 000 EUR-t, amelyet csökkenteni kell a MIA/VAMIL program keretében kapott adókedvezmény összegével, ami a program keretében végrehajtott beruházások 12 %-a.

A végrehajtás időpontja: A program 6. és 13. cikkének megfelelően a támogatás nyújtása pályázat alapján azután kezdődhet meg, miután az 1857/2006/EK rendelet 20. cikkének megfelelően a programot közzétették, és azt az illetékes önkormányzati hatóság elfogadta és a pályázati felhívást közzétette.

A program, illetve az egyedi támogatás nyújtásának időtartama: A támogatás lezárásának időpontja nem meghatározott, a program 13. cikkének megfelelő hatálybalépés után a hatályon kívül helyezésig alkalmazandó. Az illetékes önkormányzati hatóság határozza meg a program 6. cikke alapján azt az időtartamot, amelyen belül támogatás igényelhető. A program időtartama attól függ, hogy az illetékes hatóság egy vagy több egymást követő pályázati időszakot határoz-e meg. Az 1857/2006/EK rendelet hatályát is figyelembe kell venni, így a program elvben 2013. december 31-ig tart. Amennyiben új mentességi rendelet lép hatályba és felváltja vagy követi az 1857/2006/EK rendeletet, Észak-Brabant tartomány új értesítést tesz.

A támogatás célja: A program célja a fenntartható fejlődést célzó intézkedések támogatása a tartományi tanács által Észak-Brabant tartományban kijelölt mezőgazdasági fejlesztési területeken.

A program keretében a környezetterhelés csökkentésére vagy az állatjóllét javítására irányuló beruházások támogathatók (épületek, gépek anyagok).

Az intézkedéseknek minden esetben túl kell mutatniuk a környezet kezeléséről szóló törvényben (Wet milieubeheer), a trágyázásra, a szag- és ammóniakibocsátásra vonatkozó előírásokban, és különösen az állategészségügyi és -jólléti törvényben (Gezondheids- en welzijnswet voor dieren) és annak végrehajtási szabályaiban foglalt rendelkezéseken. Ez az előírás megfelel az 1857/2006/EK rendelet 4. cikke (2) bekezdésének e) pontjában foglalt feltételnek, vagyis annak, hogy csak olyan beruházásra nyújtható támogatás, amely a hatályos közösségi minimumkövetelményeket meghaladó előírások teljesítésére irányul. Ebben az összefüggésben figyelembe kell venni például a környezetszennyezés integrált megelőzéséről és csökkentéséről szóló irányelvet (IPPC), amely nagy állattenyésztő üzemekre alkalmazandó és a rendelkezésre állló legjobb környezetvédelmi módszerek használatát írja elő. Az ammóniakibocsátás tekintetében az irányelvet a holland Besluit ammoniakemissie huisvesting veehouderij (Stb 2005., 675.) ültette át. Fontos még a tojótyúkok védelmére vonatkozó minimumkövetelmények megállapításáról szóló, 1999. július 19-i 1999/74/EK tanácsi irányelv, amelyet a holland Legkippenbesluit 2003 (Stb 2004., 40.) ültetett át, valamint a sertések védelmére vonatkozó minimumkövetelmények megállapításáról szóló, 1991. november 19-i 91/630/EGK tanácsi irányelv (HL L 340. 1991.12.11.), amelyet a holland Varkensbesluit (Stb 1994., 577.) ültetett át. Végül meg kell említeni a borjak védelmére vonatkozó minimumkövetelmények megállapításáról szóló, 1991. november 19-i 91/629/EGK tanácsi irányelvet (HL L 340. 1991.12.11.), amelyet a holland Kalverenbesluit (Stb. 1994., 576.) ültetett át.

Ezt kiegészítve támogatható olyan eszközberuházás, amely a gazdasági épületek tájképi minőségének vagy az energiatakarékos működésnek a javítására irányul.

Az eszközberuházások költségei mellett támogathatóak a tanácsadással és tanulmányokkal, stb. összefüggő költségek is.

A támogathatósághoz a pályázónak beruházási tervet kell benyújtania az illetékes önkormányzati hatósághoz. A tervnek tartalmaznia kell a pályázó által tervezett intézkedéseket és annak részletezését, hogy azok a hatályos (közösségi) minimumkövetelményekhez képest várhatóan milyen mértékben csökkentik a környezetterhelést, illetve javítják az állatjóllétet, menynyire járulnak hozzá a gazdasági épületek tájképi minőségének és az energiatakarékosságnak a javításához, és milyen költségekkel járnak. A beruházási terv lehetővé teszi a támogatható költségek meghatározását. Amennyiben intenzív állattenyésztést folytató üzemekben végrehajtandó beruházásról van szó, a lehető legnagyobb mértékben figyelembe kell venni a Stichting Milieukeur által kiadott Maatlat Duurzame Veehouderij előírásait.

Érintett gazdasági ágazat(ok): Támogatás valamennyi olyan mezőgazdasági üzemnek nyújtható, amely az észak-brabanti tartományi tanács által mezőgazdasági fejlesztési területnek kijelölt területen tevékenykedik. Az önkormányzati hatóság elsőbbséget adhat intenzív állattenyésztést folytató üzemeknek, különösen olyanoknak, amelyek extenzív művelésű területről települtek át mezőgazdasági fejlesztési területekre.

A támogatást nyújtó hatóság neve és címe: Észak-Brabant tartomány valamennyi települése, amely a támogatási programot a modellnek megfelelően bevezeti.

További tájékoztatás kérhető:

Provincie Noord-Brabant

Brabantlaan 1

Postbus 90151

5200 MC, ‘s-Hertogenbosch

NEDERLAND

Internetcím: http://www.brabant.nl/upload/documenten/p/plg/modelverordening%20duurzaamheidsinvesteringen%202008.def.pdf

Egyéb információ: Ez az összefoglaló tájékoztató egy olyan program modelljét mutatja be, amely lehetővé teszi Észak-Brabant önkormányzatainak, hogy támogatást nyújtsanak mezőgazdasági üzemeknek a fenntarthatóságra és az állatjóllétre irányuló intézkedések végrehajtásához a tartomány mezőgazdasági fejlesztési területein. Ezzel a modellel Észak-Brabant tartomány megteremti a szóban forgó támogatás nyújtásának egységes keretét és biztosítja, hogy az egyes önkormányzatoknak – miután ennek a modellnek megfelelően elfogadták a programot – ne kelljen értesítést benyújtaniuk azért, hogy az 1857/2006/EK rendelet értelmében jogosultak legyenek mentességre.

A fentiek alapján megállapítható, hogy a támogatási program megfelel az 1857/2006/EK rendelet 4. cikke (1)–(3) bekezdésének, és a 4. cikk többi bekezdésének is:

(4) bekezdés: a beruházások csak az ebben a bekezdésben meghatározott tevékenységekhez és költségekhez kapcsolódhatnak (lásd a támogatási program 3. cikkének (4) bekezdését);

(5) bekezdés: nehéz helyzetben levő mezőgazdasági üzemek nem kaphatnak támogatást (lásd a támogatási program 4. cikke (2) bekezdésének d) pontját);

(6) bekezdés: a program nem nyújt támogatást a közös piacszervezések létrehozásáról szóló tanácsi rendeletekben megállapított tiltások vagy korlátozások megszegésével;

(7) bekezdés: a támogatás valamennyi mezőgazdasági ágazat számára nyitva áll, de nem nyújtható támogatás termelési jogok, állatok és egynyári növények vásárlására, egynyári növények telepítésére; víztelenítő vagy öntözőberendezések vásárlására és öntözési munkákra, vagy pótló beruházásokra (lásd a támogatási program 2. cikkét, 3. cikkének (4) bekezdését, valamint 4. cikkének (1) és (3) bekezdését);

(8) bekezdés: támogatás adható nem építkezési célra szánt föld vásárlására (lásd a támogatási program 4. cikkének (4) bekezdését);

(9) bekezdés: biztosított az adható támogatás felső határának betartása (lásd a támogatási program 5. cikkének (4) és (5) bekezdését);

(10) bekezdés: nem adható támogatás olyan termék előállításához, amely tejet, illetve tejterméket utánoz vagy helyettesít (lásd a támogatási program 4. cikkének (5) bekezdését).

Az egyértelműség érdekében hangsúlyozandó, hogy Észak-Brabant tartományban nincs olyan mezőgazdasági üzem, amelynek mérete meghaladná a kis- és középvállalkozások számára előírt méretet (250 foglalkoztatott).

Végül az alábbiakban néhány megjegyzés részletezi az említett támogatási program kapcsolódását más, Észak-Brabant tartományban nyújtott támogatásokhoz.

Az XA 220/2008 számú támogatási program(Subsidieregeling Duurzame Landbouw in Noord-Brabant): ez a program tartományi támogatást nyújt az észak-brabanti mezőgazdaság fenntarthatóságára irányuló – főként kísérleti – projektekhez. A most részletezett támogatási program önkormányzati támogatás a fenntarthatóságra és az állatjóllétre irányuló beruházásokhoz a mezőgazdasági fejlesztési területeken. Elméletileg nem zárható ki a két program átfedése, de ez nem vezet túlzott állami támogatás nyújtásához, mivel mind a tartományi fenntarthatósági program, mind az önkormányzati támogatási program rendelkezik a halmozódás megakadályozásáról.

Az XA 62/2005 számú támogatási program (Verplaatsingsregeling intensieve veehouderij) (VIV, 2005.): ez a támogatás kompenzációt nyújt olyan intenzív állattenyésztést folytató üzemek számára, amelyek tevékenységüket fenntartható telephelyekre helyezik át. A kompenzáció tartalmazza a régi telephelyen lebontott gazdasági épületek korrigált újrabeszerzési értékének megtérítését, a régi telephely és az új telephely bontási költségeinek és a tanácsadási költségeknek a megtérítését. Fenntartható telephely a VIV program meghatározása szerint lehet mezőgazdasági fejlesztési területen belül és azon kívül is. Azon mezőgazdasági üzemek esetében, amelyek mezőgazdasági fejlesztési területen levő telephelyre települnek át, felmerülhet a kérdés, hogy a VIV program hogyan kapcsolódik az ebben az összefoglalóban ismertetett támogatási programhoz. Ebben az esetben nincs szó átfedésről, mivel a VIV program keretében támogatható tevékenységek jellege teljesen eltér az itt ismertetett támogatási program által érintett beruházásokétól.

Az XA 84/2007 számú támogatási program [Verplaatsingsregeling grondgebonden agrarische bedrijven (VGAB)]: e program alapján támogatás nyújtható termőföldhöz kapcsolódó mezőgazdasági üzemek áthelyezéséhez. A tervek szerint az így felszabaduló területet az állam megvásárolja és így lehetővé válik a természetvédelemmel és vízgazdálkodással összefüggő hasznosítás (természetvédelmi területek, víztároló területek, stb.). A VGAB program és az itt részletezett támogatási program átfedése tekintetetében megjegyzendő, hogy a VIV programhoz hasonlóan a támogatható tevékenységek jellege ebben az esetben is teljesen eltér az e támogatási program által érintett beruházásokétól. Emellett az itt részletezett program hatálya alá tartozó mezőgazdasági fejlesztési területek általában nem vonzóak a termőföldhöz kapcsolódó mezőgazdasági üzemek számára, mivel itt a területek viszonylag kicsik és az ingatlanárak magasak.

Támogatás sz.: XA 63/09

Tagállam: Ciprus

Régió: Kypros

A támogatási program megnevezése vagy az egyedi támogatásban részesülő vállalkozás neve: Σχέδιο χορηγιών για εξοικονόμηση ενέργειας και ενθάρρυνση της χρήσης των ανανεώσιμων πηγών ενέργειας (2009-2013) για φυσικά και νομικά πρόσωπα καθώς και φορείς του δημόσιου τομέα που ασκούν οικονομική δραστηριότητα.

Jogalap: Απόφαση Υπουργικού Συμβουλίου με ημερομηνία 30.12.2008.

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 75 millió EUR

A támogatás maximális intenzitása: 35 %.

A végrehajtás időpontja: 2009. március 11. Az intézkedés csak akkor válik hatályossá, ha a Bizottság az 1857/2006/EK rendelet alapján jóváhagyja. A támogatás visszamenőleges hatállyal nem ítélhető oda.

A programnak, illetve az egyedi támogatás nyújtásának az időtartama:

A támogatás célja: Mezőgazdasági üzemekben végrehajtott beruházás (az 1857/2006/EK rendelet 4. cikke)

Érintett ágazat(ok): NACE-kód: A – Mezőgazdaság, erdészet és halászat

A támogatást nyújtó hatóság neve és címe:

Ypiresia Energias Ypouryio Emboriou Viomihanias kai Tourismou 1421, Nicosia CIPRUS

Internetcím: http://www.cie.org.cy/sxedia%202009/sxedio%20nomika2009-2013.pdf

Egyéb információk: Az intézkedésnek az a fő célja, hogy beruházási támogatással energiamegtakarításra ösztönözzön és népszerűsítse a megújuló energiaforrások használatát.

A gazdaság tetszőleges ágazatában tevékenykedő vállalkozások beruházhatnak, kivéve a halászattal és akvakultúrával foglalkozó vállalkozásokat, valamint a mezőgazdasági termékek elsődleges termelésével foglalkozó nagyvállalkozásokat. Az 1857/2006/EK rendelet alapján odaítélt támogatáson felül az intézkedés a 800/2008/EK rendelet szerinti támogatásról, valamint az 1998/2006/EK rendelet szerinti de minimis támogatásról is rendelkezik. A 800/2008/EK rendelet alapján odaítélt támogatások esetében az összefoglaló adatokat be kell nyújtani, ez ugyanis a mentesített támogatási program alkalmazásának jogi előfeltétele a szóban forgó ágazatban.

Az 1857/2006/EK rendelet alapján csak a mezőgazdasági és állattenyésztési termékek elsődleges termelésével foglalkozó kis- és középvállalkozások részesülhetnek támogatásban. Az 1857/2006/EK rendelet szerinti támogatásban azok a vállalkozások részesülnek, amelyek mezőgazdasági üzemeik igényeinek kielégítésére minél nagyobb arányban (legalább 50 %-ban) használnak megújuló energiaforrásokból előállított energiát. Azok a vállalkozások, amelyek energiatermelésük nagy részét eladják harmadik feleknek, az 1857/2006/EK rendelet alapján nem részesülnek támogatásban, azonban támogathatók regionális és de minimis támogatással.

Az alábbiak nem támogathatók az 1857/2006/EK rendelet alapján:

nagyvállalkozások,

tejet és tejtermékeket utánzó vagy helyettesítő termékek előállításával foglalkozó vállalkozások,

a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló közösségi iránymutatás (HL C 244., 2004.10.1., 2. o.) értelmében nehéz helyzetben lévőnek minősülő vállalkozások,

olyan beruházások, amelyek az 1857/2006/EK rendelet 4. cikke (4) bekezdésének a) pontjával összhangban gépek vagy berendezések egyszerű pótlására irányulnak.

Az intézkedés keretében a következő kiadások támogathatók:

Új gépek vagy berendezések beszerzése és a kapcsolódó telepítési kiadások.

Tanulmány elkészítésének költsége, ha az szükséges a támogatás megszerzéséhez, a vonatkozó kérelmezési űrlapokon feltüntetett korlátozásokra is figyelemmel.

A „biomassza-hasznosítás” kategóriában az intézkedés az új gépek és berendezések beszerzésével és telepítésével, az építőanyag vagy építési terület megszerzésével, illetőleg az építkezéssel kapcsolatos beruházásokra terjed ki. A kívánt célok eléréséhez elengedhetetlen földterület megvásárlása esetében a támogatás felső határa 85 000 EUR, legfeljebb 20 EUR négyzetméterenkénti ár után. A mezőgazdasági épületek esetében a támogatás felső határa 85 000 EUR, beépített négyzetméterenként legfeljebb 255 EUR ár után. A földvásárlás nincs megengedve, és a fölvásárlás utáni támogatás semmiképpen nem haladhatja meg a támogatható kiadások 10 %-át.

Az egyszerű pótlás soha nem minősül támogatható kiadásnak.

Az energiamegtakarítás területén, abban az esetben, ha új gépeket vagy rendszereket szereznek be és telepítenek energiatermelés, -szállítás, -elosztás vagy -felhasználás céljára, és feltéve, hogy az új gépek, illetve berendezések – az új technológia, a korszerű tervezés vagy az újfajta működési elv következtében – a működés helyén legalább 10 %-os energiamegtakarítást eredményeznek az ugyanilyen típusú és kapacitású hagyományos gépekhez, illetve rendszerekhez képest:

a támogatás összegét az új gépek, illetve rendszerek beszerzésének és telepítésének költsége és a hagyományos gépek, illetve rendszerek beszerzésének és telepítésének költsége közötti különbség bizonyos százalékaként, a következő képlettel kell kiszámítani:

ahol Ε a támogatás összege,

Κn az új gépek, illetve rendszerek beszerzésének és telepítésének költsége,

Κc a hagyományos gépek, illetve rendszerek beszerzésének és telepítésének költsége.

A működés helyén a hagyományos gépekhez, illetve rendszerekhez képest legalább 10 %-os energiamegtakarítást eredményező, beépített energiamegtakarító egységet tartalmazó gépek vagy rendszerek beszerzésekor:

a támogatást a telepítendő gépekbe, illetve rendszerekbe beépített energiamegtakarító egységek költségének százalékaként kell kiszámítani.

Támogatás sz.: XA 88/09

Tagállam: Finnország

Régió: Finnország egész területe

A támogatási program megnevezése: Az élelmiszeripari minőségbiztosítási rendszerek fejlesztése

Jogalap: Valtionavustuslaki (688/2001),

Valtioneuvoston asetus elintarviketalouden laatujärjestelmien kehittämisen avustamisesta (638/2008)

A támogatási program keretében tervezett éves kiadások: Évi 1,8 millió EUR. A támogatás 2009–2013 között nyújtható.

A támogatás maximális intenzitása: A közösségi szabályozás által lehetővé tett 100 %-os támogatási mértéket korlátozza az állami támogatásokról szóló törvény 6. §-a, miszerint teljes támogatás kizárólag abban az esetben nyújtható, ha a célok megvalósításához ez elengedhetetlen és indokolt.

A végrehajtás időpontja:

A program időtartama:

A támogatás célja: A támogatás bejegyzett társaságoknak és szervezeteknek, valamint vállalkozásoknak, kutatóintézeteknek, állami hatóságoknak vagy más közjogi szervezeteknek nyújtható. Végső kedvezményezettek azok a gazdák, akik elsődleges termelést folytató kis- és középvállalkozásnak minősülnek.

A támogatást az 1857/2006/EK rendelet 15. cikke (2) bekezdésének a), c), d) és e) pontja alapján nyújtják.

Az érintett ágazatok: NACE-kód A1 – Növénytermesztés, állattenyésztés, vadgazdálkodás és kapcsolódó szolgáltatások A Szerződés 1. mellékletében felsorolt termékek

A támogatást nyújtó hatóság neve és címe:

Maa- ja metsätalousministeriö (Földművelésügyi és Erdőgazdálkodási Minisztérium) PL 30 FI-00023 Valtioneuvosto SUOMI/FINLAND

Internetcím: http://www.laatuketju.fi/laatuketju/www/fi/hankkeet/index.php

http://www.finlex.fi/fi/laki/ajantasa/2001/20010688

http://www.finlex.fi/fi/laki/alkup/2008/20080638

Egyéb információk: A támogatást a Földművelésügyi és Erdőgazdálkodási Minisztérium ítéli oda és kezeli. A támogatás összege évi 1,8 millió EUR, azaz összesen 9 millió EUR a 2009–2013 közötti időszakban. A támogatás a Földművelésügyi és Erdőgazdálkodási Minisztérium által koordinált, az élelmiszeripari ágazatra kiterjedő minőségügyi stratégia keretében megvalósuló országos fejlesztési projektekre nyújtható.

A projekteknek javítaniuk kell az élelmiszeripari ágazat versenyképességét és társadalmi elszámoltathatóságát (többek között a termékek nyomon követhetőségét biztosító rendszerek fejlesztését és az etikai alapelvek betartását), valamint a fogyasztók ismereteit az élelmiszeripari ágazat tevékenységéről.

A projektek olyan, az élelmiszeripari ágazat értékláncának javát szolgáló, a termékek vagy tevékenységek minőségét javító akciók formájában valósulhatnak meg, mint például tájékoztatási tevékenységek, előkészítő munkák, továbbképzés és tanács adás mezőgazdasági termékeket előállítók számára vagy az érintettek közötti információcsere megszervezése. A projektek célcsoportját mezőgazdasági termékek előállítói és a fogyasztók, valamint az élelmiszeriparban érintettek (például nagyüzemi konyhák, oktatási intézmények, média- és vendéglátó-ipari szakemberek) alkothatják. A projektek végső kedvezményezettjei olyan gazdák, akik elsődleges termelést folytató kis- és középvállalkozásnak minősülnek.

A támogatási rendszer a gyakorlatban úgy működik, hogy a támogatásban részesülők (bejegyzett társaságok és szervezetek, vállalkozások, kutatóintézetek, állami hatóságok vagy más közjogi szervezetek) a kapott támogatással országos, általában az egész élelmiszeripari lánc javát szolgáló projekteket valósítanak meg. Például lehet, hogy egy projekt elsősorban a fogyasztókat tájékoztatja egy termelési ágazat termékeinek minőségét javító tevékenységről. Ebből ugyanakkor a fogyasztók mellett közvetve az adott terméket előállító mezőgazdasági termelők is profitálhatnak, hiszen az ilyen jellegű információk növelhetik a bizalmat a termék előállítása, illetve maga a termék iránt. Ezzel megbecsültebbé válik a termék is, így közvetve növekedhet a fogyasztása is.

A projektek keretében nem említhető meg a termék eredete, nem nevezhetők meg konkrét termékek vagy termékjellemzők, és a termékeknek meg kell felelniük az állami támogatásra vonatkozó közösségi jogszabályoknak. Ezen kikötések célja annak megakadályozása, hogy a tevékenységnek versenytorzító hatása legyen.

A közösségi szabályozás által lehetővé tett 100 %-os támogatási mértéket korlátozza az állami támogatásokról szóló törvény 6. §-a, miszerint teljes támogatás kizárólag abban az esetben nyújtható, ha a célok megvalósításához ez elengedhetetlen és indokolt.

Tájékoztatás: A tájékoztatási tevékenység nem tartalmazhat reklámot.

A következő tájékoztatási tevékenységek engedhetők meg:

cikkek és brosúrák (például arról, milyen új módokon biztosítható a háziállatok jólléte vagy milyen elektromos információcsere-rendszer működik a mezőgazdasági termékek előállításának felügyelete terén)

információs rendezvények, szemináriumok, újságírói látogatások és az élelmiszeripar aktuális témáit feldolgozó kiállítások az étkezéssel, a fogyasztókkal és a gazdasággal foglalkozó újságírók és iskolák számára

weboldalak készítése, valamint a hálózaton elérhető, de nyomtatott formában is megjelentethető tananyagok (például a gyümölcsszedéssel kapcsolatos higiéniás követelményekről, a gabonafélék egészségének biztosításáról, az állatjóllétre vonatkozó szabályozásról, a fenntartható fejlődés követelményeit kielégítő földhasználatról vagy a fogyasztók elvárásairól és jogairól), valamint

a nagyüzemi konyhák (iskolai menzák és hasonló intézmények konyhái) tájékoztatása például arról, hogyan lehet rövid szállítási útvonalon beszerezhető termékekhez jutni.

A tájékoztatási tevékenység olyan előkészítő háttérmunkát is megkövetelhet, mint például stratégiai munkák, piackutatás vagy tanulmányi utak.

Továbbképzés: Mezőgazdasági termékeket előállítók esetében továbbképzés lehet például a gyümölcsszedők részére szervezett higiéniai továbbképzés, melynek keretében a szedők megismerhetik a betakarítással és a szállítással kapcsolatos higiéniai követelményeket. Továbbképzés tartható még például az állategészségügyi ellenőrzéssel vagy az elektromos adatrögzítéssel kapcsolatos témákban is.

Információcsere: Az információcserébe beletartozik bemutatók, versenyek vagy más, az élelmiszeriparban érintettek közötti információcserét elősegítő tevékenységek szervezése, valamint az ezeken való részvétel.

Tanácsadás: Támogatás adható a mezőgazdasági termékeket előállítók részére nyújtandó tanácsadásra.